Det varme og blæsende december vejr får nu konsekvenser for skøjtebanen i Aalborg, der skulle åbne i morgen.

Det har været særdeles varmt i november og december, ligesom flere storme har blæst over regionen. Det får nu konsekvenser for den planlagte åbning af skøjtebanen på C.W. Obels Plads i Aalborg. Det skriver Erik Kristensen, der er leder af Fritidsområdet ved Aalborg Kommune i en pressemeddelelse. Meddelelsen kan læses herunder. På grund af det meget varme vejr, kombineret med blæst, er isen desværre blevet så blød, at det ikke er muligt at skøjte på den Kære alle. Vi må desværre udsætte den planlagte åbning af skøjtebanen på C. W. Obels Plads i morgen kl. 11.00. På grund af det meget varme vejr, kombineret med blæst, er isen desværre blevet så blød, at det ikke er muligt at skøjte på den. Benyttes skøjtebanen nu, vil det være med stor risiko for, at køleslangerne "skæres over" af skøjteklingerne. Da det ikke ser ud til at vejrudsigten bliver bedre de næste dage,  er vi desværre nødsaget til at aflyse den planlagte åbning. Så snart "vejrguderne" er med os igen, vender vi tilbage med et nyt tidspunkt for en åbningsevent.